สวัสดีค่ะ พอดีอยากถามอาการปวดท้อง ค่ะ รู้สึกปวดท้องหน่วงๆ ช่วงท้องน้อยอะค่ะ ตอนนี้ตั้งครรภ์ประมาณ6 วีคแล้วค่ะ ยังไม่รับฝากค่ะ อายุครรภ์ยังไม่ได้ ไม่ทราบว่ามันเป็นเพราะอะไรคะ อาการปวดท้องแบบนี้ ปวดเป็นพักๆคาะ บางทีก็ปวดมาก จนแทบไม่อยากจะทำอะไรเลยคะ
สวัสดีค่ะ การปวดท้องในหญิงตั้งครรภ์ไตรมาศแรกนั้น อาจมีสาเหตุได้หลายอย่าง เช่นปวดจากไม่เกี่ยวกับการตั้งครรภ์ คือเป็นปวดกล้ามเนื้อหน้าท้อง ปวดจากกระเพาะปัสสาวะอักเสบ หรือปวดเกี่ยวกับการตั้งครรภ์ซึ่งก็คือเป็นภาวะแทรกซ้อนของการตั้งครรภ์เช่น แท้งคุกคาม ท้องนอกมดลูก ครรภ์ไข่ปลาอุกได้โดยถ้าเป็นภาวะแทรกซ้อนของการตั้งครรภ์ อาจจะมีเลือดออกผิดปกติทางช่องคลอดออกมาด้วย หากตอนนี้ปวดท้องถี่มาก ปวดเยอะจนรบกวนการใช้ชีวิต หรือมีเลือดออกจากช่องคลอด ให้รีบไปพบแพทย์เบื้องต้นงดการมีเพศสัมพันธ์ ระวังการกระทบกระแทกที่หน้าท้อง งดการทำงานหนักๆทุกชนิด